इस्ला देल पेस्कादो
इस्ला देल पेस्कादो (स्पेनी: Isla del Pescado), जो इस्ला दे लोस पेस्कादोरेस (स्पेनी: Isla de los Pescadores) और कुहिरी (स्पेनी: Cujiri) के नामों से भी जाना जाता है, एक पहाड़ी भूमि का टुकड़ा है जो दक्षिण अमेरिका के बोलिविया देश में सालार दे उयुनी नामक नमक के मैदान के बीच में स्थित है। प्रागैतिहासिक काल में, जब यह मैदान एक झील हुआ करती थी, इस्ला देल पेस्कादो उस झील में एक द्वीप था। प्रशासनिक रूप से यह बोलिविया के पोतोसी विभाग में स्थित है। इस मैदान में ऐसे और भी द्वीप हैं, मसलन पास का इस्ला इन्काउआसी।